มาร์เวลคอมิกส์
บริษัท มาร์เวลเวิลด์ไวด์ () หรือเรียกทั่วไปว่า มาร์เวลคอมิกส์ () และชื่อก่อนหน้านีนี้บริษัท มาร์เวลพับลิชิง () และ มาร์เวลคอมิกส์กรุป () เป็นค่ายการ์ตูนและสื่อต่าง ๆ ที่เกี่ยวกับซูเปอร์ฮีโรของสหรัฐอเมริกา ก่อตั้งในปี ค.ศ. 1939 โดย มาร์ติน กูดแมน ในนามของไทม์ลีคอมิกส์ มีนักเขียน นักวาดคนสำคัญ เช่น สแตน ลี แจ็ก เคอร์บี สตีฟ ดิตโก เป็นต้น
มาร์เวลคอมิกส์ มีชื่อเสียงโด่งดังและรู้จักกันดี เช่น เอ็กซ์เมน สไปเดอร์-แมน ฮัลก์ กัปตันอเมริกา ไอรอนแมน ธอร์ เป็นต้น และศัตรูที่โด่งดังและรู้จักกันดี เช่น กรีนก็อบลิน แม็กนีโต ด็อกเตอร์ดูม โลกิ กาแล็กตัส และเรดสกัล เป็นต้น
มาร์เวลคอมิกส์ และคู่แข่งสำคัญมายาวนานคือดีซีคอมิกส์ ร่วมหุ้นกันไป 80 % ของตลาดหนังสือการ์ตูนอเมริกันในปี ค.ศ. 2008 ปัจจุบันมาร์เวลคอมิกส์เป็นส่วนหนึ่งของบริษัทเดอะวอลต์ดิสนีย์
แบล็กแพนเทอร์
สแตน ลี และ แจ็ก เคอร์บี ได้สร้างแบล็กแพนเทอร์ซึ่งเป็นตัวละครผิวสีคนแรกของมาร์เวลขี้นมา โดยเขียนเรื่องให้เขาเผชิญหน้ากับแฟนทาสติกโฟร์ด้วยความเข้าใจผิดใน
"Fantastic Four" ชุดที่ 1 เล่มที่ 52 (กรกฎาคม 1966) และให้เขาสามารถเอาชนะสมาชิกของแฟนทาสติกโฟร์ได้ทุกคน ตัวจริงของเขา คือ ที'ชาล์ลา 
นักวิทยาศาสตร์อัจฉริยะและผู้ปกครองประเทศวาคานดาในแอฟริกา ซึ่งเป็นประเทศที่ดูเหมือนชนเผ่าธรรมดา แต่แท้จริงแล้วกลับเป็นเพียงฉากบังหน้าซ่อนความเจริญของประเทศไว้
เพื่อไม่ให้ประเทศถูกรุกรานจากคนภายนอก โดยเรื่องราวต้นกำเนิดของเขานั้นได้ถูกเล่าใน "Fantastic Four" ฉบับถัดมา